Patrimps

Patrimps (dažkārt minēts arī kā Potrimps, Autrimps un Natrimps) prūšu mitoloģijā ir jūras un auglības dievs, viens no trim galvenajiem prūšu pielūgtajiem dieviem. Videvuta karogā viņš ir attēlots kā līksms jauneklis ar graudu vārpu vainagu galvā.

Cilme 
Lietuviešu valodnieks Kazimirs Būga vārda cilmi skaidro ar sakni trimp-, kas ir līdzīgs lietuviešu darbības vārdam trempti (mīdīties, slāt).

Vēsture 

Pirmo reizi Natrimps minēts 1418. gada Varmijas bīskapa pāvestam Martinam V adresētā memorandā Collatio Espiscopi Varmiensis, kurā bīskaps atgādina par Vācu ordeņa sekmīgi kristītajiem Prūsijas pagāniem, kuri iepriekš pielūdza „dēmonus” Patrimpu un Pikolu.

Trimpus 
Vecais Stenders savā skaidrojošajā latviešu-vācu vārdnīcā minēja arī seno latviešu dzīru dievību Trimpu (Trumpi), kuram tie "pusi sava lauka novēlēja un tā viņu godināja, ka paši vislabākajā veidā priecīgi notiesāja. Šim Trimpum bija padoti divi citi: jūras dievs Antrimpus un ūdeņu un avotu dievs Potrimpus, ka tie kā īsti uzticami Trimpus dzīru biedri pie puslauka labumiem arī savu bagāto daļu no jūras un upēm pievienoja".

Atsauces 

Prūšu dievi